LT Europos Sąjungos oficialusis leidinys L 24/8

KOMISIJOS REGLAMENTAS (EB) Nr. 117/2005

2005 m. sausio 26 d.

įvedantis Bendrijos priežiūrą tam tikrų trečiųjų šalių kilmės avalynės produktų importui

EUROPOS BENDRIJŲ KOMISIJA,

atsižvelgdama į Europos bendrijos steigimo sutartį,

atsižvelgdama į 1994 m. gruodžio 22 d. Tarybos reglamentą (EB) Nr. 3285/94 dėl bendrų importo taisyklių ir Reglamento (EB) Nr. 518/94 panaikinimo (1), ypač į jo 11 straipsnio 2 dalį,

kadangi:

(1) 2003 m. kovo 3 d. Tarybos reglamente (EB) Nr. 427/2003 dėl pereinamojo laikotarpio apsaugos mechanizmo tam tikrų Kinijos Liaudies Respublikos kilmės prekių importui ir iš dalies keičiančiame Reglamentą (EB) Nr. 519/94 dėl bendrų importo iš tam tikrų trečiųjų šalių taisyklių (2), nustatytos kvotų sistemos avalynės produktams galiojimo laikas baigėsi 2005 m. sausio 1 d.

(2) 2004 m. gruodžio 7 d. kai kurios valstybės narės informavo Komisiją, kad remiantis Reglamentu (EB) Nr. 3285/94, reikėtų imtis priežiūros priemonių avalynės produktams.

(3) Bendrijos avalynės pramonę daugiausia sudaro mažosios ir vidutinės įmonės, o dauguma jų yra regionuose, kuriuose yra mažai kitų užimtumo šaltinių. Todėl ji yra pažeidžiama dėl pigių prekių importo konkurencijos, visų pirma iš Kinijos Liaudies Respublikos.

(4) Dėl šios importo konkurencijos Bendrijos avalynės pramonė pastaraisiais metais buvo iš esmės restruktūrizuota, gamybą sutelkiant į pasiturintiems pirkėjams skirtus produktus, kuriems taip pat taikoma kvota. Šie produktai sudaro maždaug 85 % Bendrijoje pagaminamos avalynės pramonės produkcijos. Dėl to buvo labai sumažinti pajėgumai ir atsisakyta daug darbo jėgos. Nepaisant šių pastangų, dėl pigaus importo iš užsienio Bendrijos avalynės pramonės užimama gamybos ir rinkos dalis ir toliau mažėja.

(5) 2000–2003 m. Kinijos Liaudies Respublikos kilmės avalynės produktų importas, kuriam netaikomos kvotos, labai padidėjo tiek absoliučiosios vertės, tiek užimamos Bendrijos rinkos dalies požiūriu, o tų produktų kainos buvo daug mažesnės palyginti su lygiaverčių Bendrijoje pagamintų produktų kainomis. 2000–2003 m. importas vidutiniškai išaugo 59 %, o kainos vidutiniškai skyrėsi 21 %.

(6) Atsižvelgiant į tai, kad vyraujančios rinkos sąlygos visiems avalynės produktams yra vienodos, tikimasi, kad dėl pastaruoju metu vykdyto liberalizavimo taip pat labai išaugs importas. Remiantis pastaruoju metu stebimomis tokios avalynės importo tendencijomis, dėl kvotų panaikinimo 2005 m. importas per trumpą laiką gali padvigubėti, ir dėl to 6 % gali sumažėti Bendrijos pramonės užimama rinkos dalis ir prarasta 17 000 darbo vietų. Todėl laikoma, kad pagal Reglamento (EB) Nr. 3285/94 11 straipsnį gali išlikti žalos grėsmė Bendrijos gamintojams.

(7) Šis poveikis gali būti toks didelis, kad, siekiant apsaugoti Bendrijos interesus, būtina tam tikrų Kinijos kilmės avalynės produktų importui taikyti išankstinę Bendrijos priežiūrą, kuria siekiama rinkti statistinę informaciją, leidžiančią operatyviai analizuoti importo tendencijas. Svarstoma avalynė, daugiausia vidutinės ir aukštos kokybės avalynė, – tai avalynė, kurios vis dar daugiausia pagaminama Bendrijoje ir kurią dėl tos priežasties galima laikyti jautria. Ši išankstinė priežiūra, naudojama, taikant automatinio importo licencijavimo režimą, iki 2006 m. sausio 31 d. – būtų geriausias būdas operatyviai susidaryti aiškų minėtų kvotų panaikinimo poveikio vaizdą, nes taikant bet kokią retrospektyvinę sistemą reikia laiko, kol gaunami prasmingi duomenys.

(8) Be to, siekiant susidaryti bendrą avalynės importo tendencijų vaizdą, tikslinga sukurti retrospektyvinę muitinės priežiūros sistemą, taikomą visos bet kokios kilmės avalynės importui. Tai apima avalynę, kuriai reikalaujama taikyti išankstinę priežiūrą. Kai visiškai veiks retrospektyvinė priežiūros sistema, išankstinė priežiūra galės būti nutraukta vėliausiai iki 2006 m. sausio 31 d.

(9) Dėl vidaus rinkos sukūrimo visi formalumai, kuriuos turi atlikti Bendrijos importuotojai, turi būti vienodi, neatsižvelgiant į vietą, kurioje prekėms įforminamos muitinės procedūros.

(10) Siekiant palengvinti duomenų rinkimą, į laisvą apyvartą išleidžiant produktus, kuriems taikoma išankstinė priežiūra, turėtų būtų reikalaujama pateikti vienodus kriterijus atitinkantį priežiūros dokumentą. Importuotojui pateikus paprastą prašymą, valstybių narių institucijos turėtų per tam tikrą laiką tą dokumentą patvirtinti, tačiau dėl to importuotojas neturėtų įgyti teisės importuoti. Todėl šis dokumentas turėtų galioti visoje Bendrijoje ir tik tol, kol nepakeičiamos importo taisyklės.

(11) Kad būtų užtikrintas skaidrumas, valstybės narės ir Komisija turėtų kiek galima labiau keistis informacija, surinkta taikant Bendrijos priežiūrą.

(12) Taikydamos standartines Bendrijos sąlygas, priežiūros dokumentus turėtų išduoti nacionalinės valdžios institucijos.

(13) Reikėtų, kad šis reglamentas įsigaliotų kitą dieną nuo jo paskelbimo tam, kad duomenis galima būtų kuo greičiau surinkti,

PRIĖMĖ ŠĮ REGLAMENTĄ:

I SKYRIUS

IŠANKSTINĖ PRIEŽIŪRA

1 straipsnis

Į laisvą apyvartą Bendrijoje išleidžiant tam tikrus Kinijos Liaudies Respublikos kilmės avalynės produktus, išvardytus I priede, taikoma išankstinė Bendrijos priežiūra pagal Reglamentą (EB) Nr. 3285/94.

2 straipsnis

1. Išleidžiant į laisvą apyvartą Bendrijoje 1 straipsnyje nurodytus produktus, būtina pateikti atitinkamų valstybės narės institucijų išduotą priežiūros dokumentą.

2. Valstybių narių kompetentingos institucijos 1 dalyje nurodytą priežiūros dokumentą išduoda automatiškai, neimdamos už tai mokesčio ir bet kokiam prašomam kiekiui per penkias darbo dienas nuo Bendrijos importuotojo prašymo pateikimo, neatsižvelgiant į jo įsisteigimo Bendrijoje vietą. Jei neįrodoma kitaip, laikoma, kad kompetentinga nacionalinė valdžios institucija šį prašymą gavo ne vėliau kaip per tris darbo dienas nuo jo pateikimo.

3. Vienos iš II priede išvardytų institucijų išduotas priežiūros dokumentas galioja visoje Bendrijoje.

4. Priežiūros dokumentas surašomas Reglamento (EB) Nr. 3285/94 I priede pateikto pavyzdžio blanke.

Importuotojo prašyme pateikiami šie duomenys:

a) pareiškėjo vardas ir pavardė arba pavadinimas, pilnas adresas (įskaitant telefono ir fakso numerius bei galimą kompetentingų nacionalinių valdžios institucijų naudojamą identifikavimo numerį) ir PVM registracijos numeris, jei pareiškėjas yra PVM mokėtojas;

b) jei reikia, deklaranto arba pareiškėjo atstovo vardas ir pavardė arba pavadinimas ir pilnas adresas (įskaitant telefono ir fakso numerius);

c) pilnas eksportuotojo vardas ir pavardė arba pavadinimas ir adresas;

d) tikslus prekių aprašymas, įskaitant: i) jų prekių ženklą; ii) TARIC kodą (-us); iii) kilmės šalį (t. y. Kinijos Liaudies Respublika); iv) išsiuntimo šalį;

e) prekių kiekis poromis;

f) prekių CIF vertė eurais prie Bendrijos sienos pagal kombinuotosios nomenklatūros poziciją;

g) siūlomas muitinės formalumų atlikimo laikas ir vieta;

h) ar šis prašymas yra susijęs su buvusiu prašymu dėl tos paties sutarties;

i) toliau pateikiamas patvirtinimas, kuriame pareiškėjas turi įrašyti datą ir jį pasirašyti spausdintinėmis raidėmis įrašydamas savo vardą ir pavardę: „Aš, toliau pasirašęs, patvirtinu, kad šiame prašyme nurodyta informacija yra tiksli bei pateikta sąžiningai ir kad aš esu įsisteigęs Bendrijoje“. Importuotojas taip pat pateikia pirkimo ar pardavimo sutarties ir pro forma sąskaitos faktūros kopiją. Paprašytas, pavyzdžiui, tais atvejais, kai prekės įsigyjamos ne tiesiogiai iš Kinijos, importuotojas pateikia gamintojo išduotą gamybos sertifikatą.

5. Priežiūros dokumentai galioja šešis mėnesius. Nepanaudotų arba iš dalies panaudotų priežiūros dokumentų galiojimas gali būti atnaujintas tokiam pačiam laikotarpiui.

6. Pasibaigus priežiūros dokumento galiojimo laikui, importuotojas dokumentą grąžina jį išdavusiai institucijai.

7. Kompetentingos institucijos gali leisti, kad deklaracijos arba prašymai būtų perduodami ar spausdinami elektroninėmis priemonėmis jų nustatytomis sąlygomis. Tačiau kompetentingos institucijos turi turėti galimybę susipažint su visais dokumentais ir įrodymais.

8. Priežiūros dokumentas gali būti išduotas elektroninėmis priemonėmis, jeigu atitinkamos muitinės įstaigos gali tą dokumentą gauti kompiuteriniu tinklu.

3 straipsnis

1. Jei išsiaiškinama, kad vieneto kaina, kuria buvo atliktas sandoris, yra 5 % didesnė arba mažesnė už priežiūros dokumente nurodytą kainą arba kad bendras importui pateiktų produktų kiekis viršija priežiūros dokumente nurodytą kiekį mažiau kaip 5 %, tai atitinkamų produktų išleidimui į laisvą apyvartą kelio neužkerta.

2. Prašymai išduoti priežiūros dokumentą ir patys dokumentai yra konfidencialūs. Su prašymuose ir dokumentuose pateikiama informacija gali susipažinti tik kompetentingos institucijos ir pareiškėjas.

4 straipsnis

1. Valstybės narės praneša Komisijai tokią informaciją:

a) kiek galima reguliariau, bet ne rečiau kaip iki paskutinės kiekvieno mėnesio dienos, kuo naujesnius duomenis apie kiekius ir vertes, apskaičiuotas eurais, dėl kurių buvo išduoti priežiūros dokumentai;

b) per šešias savaites pasibaigus kiekvienam mėnesiui, duomenis apie to mėnesio importą pagal Komisijos reglamento (EB) Nr. 1917/2000 (3) 32 straipsnį.

Informaciją valstybės narės pateikia pagal produktą ir („KN“) kodą.

2. Valstybės narės praneša apie visus jų nustatytus neįprastus ar sukčiavimo atvejus ir, prireikus, apie pagrindą, kuriuo remdamosi jos atsisakė išduoti priežiūros dokumentą.

2 SKYRIUS

RETROSPEKTYVINĖ PRIEŽIŪRA

5 straipsnis

1. III priede išvardytiems avalynės produktams taikoma retrospektyvinė statistinės priežiūros sistema.

2. Po to, kai produktai išleidžiami į laisvą apyvartą, valstybių narių kompetentingos institucijos, jei įmanoma, kas savaitę, bet ne rečiau kaip kas mėnesį iki kiekvieno mėnesio pabaigos, praneša Komisijai apie visus importuotus kiekius (poromis) ir jų vertę (prekių vertė eurais prie Bendrijos sienos), nurodydamos kombinuotosios nomenklatūros kodą taip pat naudodamos to kodo vienetus ir, jei reikia, papildomus to kodo vienetus. Duomenys apie importą pateikiami laikantis galiojančių statistinių procedūrų.

3 SKYRIUS

BENDROSIOS NUOSTATOS

6 straipsnis

Visi pranešimai, kurie turi būti pateikti pagal šį reglamentą, pateikiami Komisijai ir perduodami elektroniniu būdu šiam tikslui sukurtu integruotu tinklu, išskyrus atvejus, kai dėl svarbių techninių priežasčių laikinai turi būti naudojamos kitos ryšių priemonės.

7 straipsnis

Šis reglamentas įsigalioja jo paskelbimo Europos Sąjungos oficialiajame leidinyje dieną.

1 skyriuje pateiktos nuostatos taikomos nuo 2005 m. vasario 1 d. ir ne vėliau kaip iki 2006 m. sausio 31 d.

Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2005 m. sausio 26 d. Komisijos vardu Peter MANDELSON Komisijos narys

(1) OL L 349, 1994 12 31, p. 53. Reglamentas su paskutiniais pakeitimais, padarytais Reglamentu (EB) Nr. 2474/2000 (OL L 286, 2000 11 11, p. 1).

(2) OL L 65, 2003 3 8, p. 1. Reglamentas su pakeitimais, padarytais Reglamentu (EB) Nr. 1985/2003 (OL L 295, 2003 11 13, p. 43).

(3) OL L 229, 2000 9 9, p. 4. Reglamentas su pakeitimais, padarytais Reglamentu (EB) Nr. 1669/2001 (OL L 224, 2001 8 21, p. 3).

I PRIEDAS PRODUKTŲ, KURIEMS TAIKOMA IŠANKSTINĖ PRIEŽIŪRA, SĄRAŠAS (2005 m.) 6402 99 6403 51 6403 59 6403 91 6403 99 6404 19 10 išskyrus 6402 99 10 10 6402 99 91 10 6402 99 93 10 6402 99 96 10 6402 99 98 11 6403 91 11 10 6403 91 13 10 6403 91 16 10 6403 91 18 10 6403 91 91 10 6403 91 93 10 6403 91 96 10 6403 91 98 10 6403 99 91 10 6403 99 93 11 + 19 6403 99 96 11 + 19 6403 99 98 11 + 19

II PRIEDAS KOMPETENTINGŲ NACIONALINIŲ INSTITUCIJŲ SĄRAŠAS BELGIQUE/BELGIË Service public fédéral de l’économie, des PME, des classes moyennes et de l’énergie Administration du potentiel économique Politiques d'accès aux marchés, Services «Licences» Rue Général Leman 60 B-1040 Bruxelles Télécopieur (32-2) 230 83 22 Federale Overheidsdienst Economie, KMO, Middenstand & Energie Bestuur Economisch Potentieel Markttoegangsbeleid, Dienst Vergunningen Generaal Lemanstraat 60 B-1040 Brussel Fax: (32-2) 230 83 22 ČESKÁ REPUBLIKA Ministerstvo průmyslu a obchodu Licenční správa Na Františku 32 CZ-110 15 Praha 1 Fax: +420 224 21 21 33 DANMARK Erhvervs- og Boligstyrelsen Økonomi- og Erhvervsministeriet Vejlsøvej 29 DK-8600 Silkeborg Fax (45) 35 46 64 01 DEUTSCHLAND Bundesamt für Wirtschaft und Ausfuhrkontrolle (BAFA) Frankfurter Straße 29—35 D-65760 Eschborn 1 Fax: +49-61-969 42 26 EESTI Majandus- ja Kommunikatsiooniministeerium Harju 11 EE-15072 Tallinn Fax: +372-631 3660 ΕΛΛΑΔΑ Υπουργείο Οικονομίας και Οικονομικών Διεύθυνση Διεθνών Οικονομικών Ροών Κορνάρου 1 GR-105 63 Αθήνα Φαξ: (30-210) 32 86 094 ESPAÑA Ministerio de Economía Secretaría General de Comercio Exterior Subdirección General de Productos Industriales Paseo de la Castellana 162 E-28046 Madrid Fax: (34) 913 49 38 31 FRANCE Ministère de l’économie, des finances et de l’industrie DIGITIP Sous-direction «Textile — Habillement — Cuir» Bureau «Textile-Importations» Le Bervil 12, rue Villiot F-75572 Paris Cedex 12 Télécopieur (33-1) 53 44 91 81 IRELAND Department of Enterprise, Trade and Employment Import/Export Licensing, Block C Earlsfort Centre Hatch Street Dublin 2 Ireland Fax: (353-1) 631 25 62 ITALIA Ministero delle Attività produttive Direzione generale per la Politica commerciale e per la gestione del regime degli scambi Viale America 341 I-00144 Roma Fax (39-06) 59 93 22 35/59 93 26 36 ΚΥΠΡΟΣ Υπουργείο Εμπορίου, Βιομηχανίας και Τουρισμού Υπηρεσία Εμπορίου Μονάδα Έκδοσης Αδειών Εισαγωγής/Εξαγωγής Οδός Ανδρέα Αραούζου 6 CY-1421 Λευκωσία Φαξ: (357-22) 37 51 20 LATVIJA Latvijas Republikas Ekonomikas ministrija Brīvības iela 55 LV-1519 Rīga Fax: +371-728 08 82 LIETUVA Lietuvos Respublikos ūkio ministerija Prekybos departamentas Gedimino pr. 38/2 LT-01104 Vilnius Fax: (370-5) 26 23 974 LUXEMBOURG Ministère des affaires étrangères Office des licences BP 113 L-2011 Luxembourg Télécopieur (352) 46 61 38 MAGYARORSZÁG Magyar Kereskedelmi Engedélyezési Hivatal Margit krt. 85. H-1024 Budapest Fax: (36-1) 336 73 02 MALTA Diviżjoni għall-Kummerċ Servizzi Kummerċjali Lascaris MT-Valletta CMR02 Fax: +356 2569 0299 NEDERLAND Belastingdienst/Douane centrale dienst voor in- en uitvoer Postbus 30003, Engelse Kamp 2 9700 RD Groningen Nederland Fax: (31-50) 523 23 41 ÖSTERREICH Bundesministerium für Wirtschaft und Arbeit Außenwirtschaftsadministration Abteilung C2/2 Stubenring 1 A-1011 Wien Fax: +43-1-711 00/83 86 POLSKA Ministerstwo Gospodarki, Pracy i Polityki Społecznej pl. Trzech Krzyży 3/5 PL-00-507 Warszawa Fax: (48-22) 693 40 21/693 40 22 PORTUGAL Ministério das Finanças Direcção-Geral das Alfândegas e dos Impostos Especiais sobre o Consumo Rua Terreiro do Trigo Edifício da Alfândega de Lisboa P-1140-060 Lisboa Fax: (351-21) 881 42 61 SLOVENIJA Ministrstvo za gospodarstvo Področje za ekonomske odnose s tujino Kotnikova 5 SI-1000 Ljubljana Fax: (386-1) 478 36 11 SLOVENSKÁ REPUBLIKA Ministerstvo hospodárstva SR Odbor licencií Mierová 19 SK-827 15 Bratislava 212 Fax: (421-2) 43 42 39 19 SUOMI/FINLAND Tullihallitus PL 512 FI-00101 Helsinki Fax: (358-20) 492 28 52 Tullstyrelsen PB 512 FI-00101 Helsingfors Fax: (358-20) 492 28 52 SVERIGE Kommerskollegium Box 6803 S-113 86 Stockholm Fax: (46-8) 30 67 59 UNITED KINGDOM Department of Trade and Industry Import Licensing Branch Queensway House — West Precinct Billingham TS23 2NF United Kingdom Fax: (44-1642) 36 42 69